**Tatra T2D** je typ dvojnápravovej električky klasickej koncepcie, ktorá bola sériovo vyrábaná v podniku ČKD Tatra Smíchov v druhej polovici 60. rokov 20. storočia na základe dokumentácie od VEB Waggonbau Gotha. Ide o posledný dvojnápravový električkový vozeň vyrábaný na území Česko-Slovenska. Spoločne s vlečnými vozňami Tatra B2D bol určený výhradne pre východonemecký trh.

Historické pozadie
------------------

V polovici 60. rokov vlády Československej socialistickej republiky a Nemeckej demokratickej republiky spísali zmluvu, podľa ktorej mala všetka električková výroba prejsť z pôvodného nemeckého závodu VEB Waggonbau Gotha na závod ČKD v Prahe. V roku 1965 získala ČKD Tatra Smíchov v rámci RVHP monopol výroby električiek na východonemeckom trhu. Pre tento trh mal byť navrhnutý vozeň, ktorý mal byť maximálne unifikovaný s vtedy vyrábaným štvornápravovým typom Tatra T3 koncepcie PCC. V roku 1967 vznikli postupne dva prototypy vozňu Tatra T4, ktoré sa navzájom od seba líšili.

Po skúškach oboch prototypov bola začatá sériová výroba typov T4 a B4. Pre menších prevádzkovateľov boli tieto typy značne nevýhodné z dôvodov vysokej energetickej náročnosti koncepcie PCC, a tiež kvôli tomu, že ich veľká kapacita by bola nevyužitá. Títo prevádzkovatelia žiadali zastarané dvojnápravové vozne. ČKD preto prebrala kompletnú technickú dokumentáciu vozňov Gotha T2-62, podľa ktorej vyrobila v roku 1966 prototyp vozidla T2D. Nasledovala krátka sériová výroba typu T2D, po ktorej sa prešlo na typ T4, ktorý sa potom vyrábal do roku 1987.

Písmeno **T** v typovom označení znamená *Triebwagen* (nemecky: motorový vozeň), číslica **2** označuje dve nápravy a písmeno **D** (= *Deutschland*, teda Nemecko) vzišlo z typového označenia električiek Tatra.

Prototypy
---------

Prototyp Tatra T2D bol vyrobený v roku 1966 podľa technickej dokumentácie od VEB Waggonbau Gotha. Tento vozeň bol svojou koncepciou aj technicky značne zastaraný (posledné dvojnápravové vozne boli v Česko-Slovensku vyrobené v 50. rokoch). Tieto vozidlá boli určené výhradne pre východonemecký trh a vzhľadom na to, že sa mal prevažne využívať na úzkych rozchodoch, neabsolvovali v Česko-Slovensku ani skúšobné jazdy. Sériová výroba tohto typu prebiehala v rokoch 1967 – 1968.

Konštrukcia
-----------

Tatra T2D je jednosmerný dvojnápravový motorový električkový vozeň. Konštrukčne vozeň vychádzal z typu T2-62 (resp. T2-65), karoséria bola zvarená z oceľových profilov, v interiéri sa nachádzali priečne usporiadané sedačky s madlami a bol tu aj výstražný systém. Vozidlá mohli byť prevádzkované na rozchodoch 1 000 – 1 524 mm.

K motorovým vozňom T2D boli vyrobené aj obdobné vlečné vozne Tatra B2D.

Dodávky električiek
-------------------

V rokoch 1966 až 1968 bolo vyrobených 117 vozňov T2D.

| Súčasný štát | Mesto | Článok | Typ | Roky dodávok | Počet vozňov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Nemecko  Nemecko | Brandenburg an der Havel | článok | T2D | 1967 – 1968 | 3 | 54 – 56 |  |  |
| Erfurt | článok | T2D | 1967 – 1968 | 6 | 134 – 139 |  |
| Gera | článok | T2D | 1968 | 2 | 167 – 168 |  |
| Görlitz | článok | T2D | 1967 | 3 | 16 – 18 |  |
| Gotha | článok | T2D | 1967 – 1968 | 4 | 34 – 37 |  |
| Halle (Saale) | článok | T2D | 1966 – 1968 | 77 | 569, 766 – 841 | 569 – prototyp |
| Jena | článok | T2D | 1968 | 2 | 136 – 137 |  |
| Cottbus | článek | T2D | 1967 – 1968 | 12 | 65 – 76 |  |
| Plauen | článok | T2D | 1967 | 2 | 92 – 93 |  |
| Zwickau | článok | T2D | 1967 – 1968 | 6 | 132 – 137 |  |

Referencie
----------

1. ↑   Další historická „té dvojka" v Liberci. Z Německa. *Československý Dopravák*. Dostupné online.
2. 1 2   *Tramvaje ze Smíchova mířily do východoněmeckých měst* [online]. zeleznicar.cd.cz. Dostupné online.
3. ↑
4. ↑   *Gotha T2D (Tatra) — TransPhoto* [online]. transphoto.ru, [cit. 2018-05-04]. Dostupné online.
5. ↑   *www.Gothawagen.de - Tabelle T2D* [online]. www.gothawagen.de, [cit. 2018-05-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra T2D**

Zdroj
-----

* *Tento článok je čiastočný alebo úplný preklad článku Tatra T2D na českej Wikipédii.*

| * z
* d
* u
Električky Tatra vyrábané spoločnosťou ČKD v Prahe |
| --- |
| Štandardné (T) | 
* T1
* T2
* T3 (T3R
* T3RF)
* T4
* T5 (T5A5
* T5B6
* T5C5)
* T6 (T6A2
* T6A5
* T6B5
* T6C5)
* T7 (T7B5)

 |
| Kĺbové (KT, RT) | 
* K1
* K2
* KT4
* K5
* KT8D5 (KT8D5N)
* RT6 (RT6N1
* RT6S)
* RT8D5

 |
| Vlečné (B) | 
* B3
* B4
* B6A2

 |
| Ostatné (pre NDR) | 
* T2D
* B2D

 |
| Pozri aj: Typové označenie električiek ČKD |